《鸿濛歌》
宋代·毕仲游

山川鸿濛火未流，祝融羽卫行九州。南方有气缠斗牛，乃生之人宜公侯。

谏书十上辞不留，绣衣夜过咸阳楼。清谈玉帐羌戎羞，羽林超距閒貔貅。

单车弭节浉岸游，世间万事公无求。兹辰歌舞良燕休，满堂宾客来曹刘。

再拜酌酒交献酬，文彩照耀珊瑚钩。愿公寿考踰山丘，以八千岁为春秋。

作者简介：毕仲游，郑州管城（今河南郑州）人。宋宰相毕士安曾孙。初以父荫补宗正寺太庙斋郎，熙宁三年与兄毕仲衍同举进士。后又任集贤校理，权太常博士等。其历仕神宗、哲宗、徽宗三朝，为官机敏干练、清廉独慎，颇有吏才。但因受党争牵连，仕途不坦，坎坷一生。与司马光、苏轼等多有交游，工于诗文，其文章精丽、雄伟博辩，议论时政切中时弊。著有《西台集》五十卷，已佚，清四库馆臣据《永乐大典》辑为二十卷。